Oda, malt av hennes senere ektemann Christian Krohg
***Leve Patagonia*** er et musikkverk og et konsept musikkalbum av Ketil Bjørnstad utgitt i en «boks» med tre LP-plater og et hefte (booklet). Den ble utgitt i 1978 og senere utgitt igjen på CD. Verket er skrevet som en moderne suite, og tar for seg historien om Hans Jæger og Kristiania-bohemen. 

Bjørnstad har fortalt at han fikk ideen til *Leve Patagonia* da vennen Ole Paus introduserte ham til Kristiania-bohemen og bad ham lese Hans Jæger; Paus bidro selv i rollen som Jæger på platen. Nittenåringen Ketil Bjørnstad ble kjent med Ole Paus i 1971, da han banket på hos Paus og erklærte at «du er et geni». Bjørnstad fattet sterk interesse for Kristiania-bohemen og satte seg grundig inn i deres historie. Utgivelsen inneholder den lange artikkelen «Om Jæger, bohemen og det som hendte senere», skrevet av Bjørnstad. Hver enkelt sang har også en tilhørende forklaring, som sier noe om dens historiske forankring. Bjørnstad har senere fordypet seg enda mer i dette stoffet, og utgitt fyldige bøker om Oda Lasson i *Oda!* (1983) og Hans Jæger i *Jæger* (2001). *Leve Patagonia* er basert på faktiske hendelser, og Bjørnstad selv karakteriserer verket som «en hyllest til en gruppe mennesker som på ingen måte var feilfrie, men som våget å kjempe for det de trodde på».

*Leve Patagonia* rommer et stort historisk persongalleri, besatt av noen av Skandinavias fremste sangere innen visetradisjonen. Den mest kjente sangen fra *Leve Patagonia* er «Sommernatt ved fjorden».

*Leve Patagonia* ble innspilt i Rosenborg Studios i Oslo, og utgitt på Polygram records.
Produsent var Svein Erik Børja. Grafisk formgiver var Bruno Oldani.

Rolleliste
----------

* *Oda Lasson* – Lill Lindfors
* *Hans Jæger* – Ole Paus
* *Edvard Munch* – Lars Klevstrand
* *Aimar Sørenssen* – Cornelis Vreeswijk
* *Bokken Lasson* – Ellen Westberg Andersen
* *Alexandra Lasson* – Alexandra Sandøy
* *Saihuekis datter* – Radka Toneff
* *Nils Johan Schjander* – Olle Adolphson
* *Kelner Hans* – Alf Cranner
* *Henrik Ibsen* – Jahn Teigen
* *Jappe Nilssen* – Harald Heide-Steen jr.
* *Anny* – Anne Lise Gjøstøl
* *Jensine* – Hege Tunaal
* *Arbeidere* – Tore Onsaker og Ånen Valand
* *Forteller* – Ketil Bjørnstad

Bandet
------

* Knut Riisnæs – Saksofon og fløyte
* Nils Petter Nyrén – Gitar, el-gitar
* Ketil Bjørnstad – Piano, el-piano, Hammond B3, synthesizer
* Terje Venaas – Bass
* Pål Thowsen – Trommer
* Jon Eberson – Gitar
* Øivind Ekorness – Cello
* Svein Gundersen – Kor
* Alexandra Sandøy – Kor

Spor
----

### LP 1

**Side A**

1. «Leve Patagonia»
2. «Skuddet på Tjuveholmen»
3. «Justisminister Almar Sørenssens samba»
4. «Sommernatt ved fjorden» (sang: Ellen Westberg Andersen)
5. «En dag i hans liv»

**Side B**

1. «Odas sang» (sang: Lill Lindfors)
2. «Dyr og indianere»
3. «Jensines sommersang»
4. «Med hilsen fra Schjander»
5. «Grønnegate 19»

### LP 2

**Side A**

1. «Natt i Paris»
2. «Henrik Ibsens triste natt» (sang: Jahn Teigen)
3. «Dagen derpå»
4. «Saihuekis datter (sang: Radka Toneff)
5. «Fengsel og fortvilelse»

**Side B**

1. «Fy faen, det er morgen»
2. «Det er ikke så langt til Sør-Amerika»
3. «Slike drømmer om hus»
4. «Promenade»
5. «Dueslaget»

### LP 3

**Side A**

1. «Et hvitt aeroplan»
2. «Dampskipet Melchior»
3. «På et blått rom i Vika»
4. «Kelner Hans» (sang: Alf Cranner)
5. «Kristianias gater»

**Side B**

1. «Samba på dødsleiet»
2. «Jappes blues»
3. «Jeg ble sytten år mens jeg så»
4. «Saihuekis samba»
5. «Sang for Patagonia»

Referanser
----------

1. ↑  «– Folk som bor ved havet blir så inderlig betatt av seg selv»

Eksterne lenker
---------------

* (en) *Leve Patagonia* på Discogs Rediger på Wikidata

* (en) *Leve Patagonia* på MusicBrainz Rediger på Wikidata

* (en) *Leve Patagonia* på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |